ธกส.โชว์ผลงานช่วยอุ้มเกษตรกร
ธ.ก.ส.คุยโครงการสินเชื่อ ชะลอการขายข้าวปี 2559/2560 ได้ตามเป้าหมาย 3 ล้านตัน ดึงราคาข้าวในตลาดให้สูงขึ้นได้
7 ก.ค. 2560

ธ.ก.ส.คุยโครงการสินเชื่อ ชะลอการขายข้าวปี 2559/2560 ได้ตามเป้าหมาย 3 ล้านตัน ดึงราคาข้าวในตลาดให้สูงขึ้นได้นายสมศักดิ์ กังธีระวัฒน์ รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงผลดำเนินโครงการสินเชื่อชะลอการขายข้าวเปลือกนาปี ปีการผลิต 2559/2560 ณ วันที่ 30 มิ.ย. 2560 ซึ่งถือเป็นมาตรการช่วยเหลือเกษตรกรและรักษาเสถียรภาพราคาข้าวของรัฐบาล ซึ่งล่าสุดมีเกษตรกรเข้าร่วมโครงการ 2.62 แสนราย ปริมาณข้าวเปลือก 1.42 ล้านตัน คิดเป็นวงเงินสินเชื่อกว่า 1.3 หมื่นล้านบาทนอกจากนี้ มีสถาบันเกษตรกรเข้าร่วมโครงการ 104 ราย ปริมาณข้าวเปลือก 1.59 แสนตัน จ่ายสินเชื่อไป 1,439 ล้านบาท ส่วนโครงการรวบรวมและแปรรูปข้าวเปลือกได้ 1.62 ล้านตัน คิดเป็นวงเงินสินเชื่อ 1.14 หมื่นล้านบาท ซึ่งเป็นตามเป้าหมายที่ ครม.กำหนด 3 ล้านตัน และมีกรอบวงเงิน 4 หมื่นล้านบาท และทำให้ราคาข้าวเปลือกมีการปรับตัวสูงขึ้นถึงราคาตันละ 9,500-1.12 หมื่นบาทสำหรับโครงการสนับสนุนเงินช่วยเหลือต้นทุนการผลิตให้แก่เกษตรกรผู้ปลูกข้าว หรือเงินไร่ละ 1,000 บาท ธ.ก.ส.ได้โอนเงินให้แก่เกษตรกร 3.87 ล้านราย เป็นเงิน 3.21 หมื่นล้านบาท โครงการช่วยเหลือค่าเก็บเกี่ยวและปรับปรุงคุณภาพข้าวโอนเงินแล้ว 3.73 ล้านราย เป็นเงิน 3.16 หมื่นล้านบาท และจะเสนอ ครม.ขอขยายระยะเวลาโครงการนี้ต่อไปอีก